Document ID: /roh_data/filtered/fineweb-2-filterrobots_roh.jsonl.gz/57369

Il nov post duai sa drizzar cunter tuttas furmas da violenza. Betg mo cunter stalking e violenza a chasa, ubain era sch'i dat privel u smanatschas cunter scolas ed uffizis. Quai scriva il chantun Grischun en ina communicaziun.
Intervegnir avant ch'i dat violenza
A lunga vista saja la finamira d'evitar violenza. Persunal spezialisà duai retschertgar davart privels, coordinar la collavuraziun tranter uffizis e scolar auters uffizis. Il coc dal post duain esser persunas or da la polizia, la psichologia forensica e la lavur sociala.
Fin uss vegn la lavur da prevenziun surpigliada da pliras persunas ed uffizis en moda decentralisada. Per stgaffir il post ha la regenza dà l'incumbensa da lavurar ora ina basa legala. Il post duai appartegnair tar la Polizia chantunala.